Izvor: Ilustracija, N1

Povjerenstvo za odlučivanje o sukobu interesa temeljem upita N1 o putovanju premijera Andreja Plenkovića Vladinim avionom u Split, te o pressici ministra Tomislava Ćorića u HDZ-u, a ne u Ministarstvu, otvorilo je predmet u kojemu će odlučivati ima li u tom slučaju osnove za pokretanje postupka.

"Nastavno na Vaš upit zaprimljen elektronskim putem dana 12. svibnja 2017.g. u kojem upućujete na mogući sukob interesa dužnosnika Andreja Plenkovića, predsjednika Vlade Republike Hrvatske i Tomislava Ćorića, ministra rada i mirovinskoga sustava, obavještavamo Vas da je povodom istog otvoren predmet pod brojem P-234/17 te će Povjerenstvo u svrhu provjere navoda iz Vašeg upita prikupiti potrebne podatke i dokumentaciju od nadležnih tijela i na javnoj sjednici donijeti odluku o pokretanju ili nepokretanju postupka protiv navedenih dužnosnika", odgovorili su iz Povjerenstva na naš upit.

Vladinim avionom na skup HDZ-a

Podsjetimo, premijer je u Split otišao Vladinim zrakoplovom, a boravio je tamo zbog predizbornoga skupa HDZ-a, održanoga prije lokalnih izbora. N1 je poslao upit Vladi, da obrazloži zašto je premijer za stranačke potrebe koristio Vladin zrakoplov, a iz Vlade su nam odgovorili sljedeće:

''Poziv su mu uputili povjerenica Vlade Republike Hrvatske za Grad Split Branka Ramljak te splitsko-makarski nadbiskup i metropolit Marin Barišić.

Zbog brojnih obaveza i zgusnutog rasporeda, predsjednik Vlade Plenković u Split je došao zrakoplovom što nije neuobičajeno kada je riječ o službenom posjetu, a što je razvidno iz upućenog poziva'', komentirali su iz Vlade.

Više pročitajte OVDJE.

Press konferencija ministra u stranačkim prostorijama

Što se tiče ministra Ćorića, Povjerenstvo je otvorilo predmet zbog toga što je konferenciju za novinare vezanu uz rad Ministarstva rada i mirovinskoga sustava održao u prostorijama HDZ-a. Ministar je na upit naše novinarke zašto je to učinio tada odgovorio da u tome ne vidi ništa sporno.

Više pročitajte OVDJE.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.